Գոմի խորքում ավանակը գլուխը բարձրացրեց մարդկանց կողմը և խանչեց, կարծես հազար։ Իրենց փարախում այծերն ու ոչխարները շարունակում էին որոճալ։ Աջից, հենց մուտքի մոտ կանգնած էր վառարանը, որը փեթակի էր նմանվում։ Փայտածխի պարկերը կիտված էին չոր կավի կույտի կողքին։ Մուտքի ձախ կողմում մեծ տափակ քարերը ծածկում էին գետնի մեջ փորված ցորենի հորերը։ Քերիմն արձակեց ավանակին և դուրս բերեց կացոցից։ Հետո նա հանեց մսուրքը, որը ծածկում էր ներսի պատում արված անցքը։ Հալիդեն մի լամպ վառեց և սողալով մտավ անցքից ներս, ուր բացվում էր մեկ մետրից պակաս բարձրություն ունեցող մի բուն։ Քերիմը նրան տվեց վերմակը։